ZAPOČEO PROJEKT ZAVIČAJNE NASTAVE

Ove školske godine OŠ Stoja ušla je u projekt zavičajne nastave koji financiranje Županija istarska. Cilj ovog projekta je promicanje i očuvanje istarskoga zavičajnog identiteta. Učitelji, koji su uključeni u provedbu projekta, organizirali su terensku nastavu, posjete, predstave i radionice s djecom koje će se ostvariti tijekom školske godine 2017./2018.

Naime, u svakom su mjesecu predviđene različite aktivnosti s djecom i vanjskim suradnicima. Tako će učenici s učiteljicom Nadom Žunec izrađivati rekvizite s motivima zavičaja, učiteljica Nerina Štajner će pripremati folklorne točke, poći će se u Vodnjan na terensku nastavu s istim učiteljicama i s učiteljicom Martinom Trani gdje će učenici istraživati idiome Vodnjana i okolice. Učitelji matematike Tomislav Zule i Vlado Maružin će se s djecom baviti matematičkim izračunima istarskoga kažuna, a učiteljice hratskoga jezika i glazbene kulture (Lana Ivanović, Ticijana Benčić i Elizabeta Petric) pripremit će radionice u školi, a u travnju će otići s učenicima u Grožnjan gdje će biti završna predstava o ruralnim legendama Istre gdje će učenici izvesti i istarske pjesme.

19.10. započeo je projekt zavičajne nastave susretom s piscem Vladimirom Gagliardijem. Učenici su pročitali za lektiru njegovo djelo Peruškanka pisano na roverskoj čakavštini te je učiteljica Benčić pripremila interpretaciju djela. Zahvaljujemo piscu Miru Ivaninu (pseudonim) na susretu i nadamo se daljnjoj suradnji.